Kaj Leo í Bartalsstovu

Kaj Leo í Bartalsstovu (føddur 23. juni 1991) er ein føroyskur fótbóltsleikari, ið spælir sum miðvallaleikari fyri føroyska landsliðið og íslendska felagið ÍBV. Í 2016 spældi hann við rumenska Liga 1 felagnum Dinamo București frá februar til mai 2016 og síðan við FH Hafnarfjörður seinnu helvt av árinum. 

 Fótbóltsyrkisleið 
Kaj Leo byrjaði sína yrkisleið sum fótbóltsleikari í Víkingini í 2008, og spældi við felagnum til 2013, tá hevði hann spælt 102 landskappingardystir við besta liðnum hjá Víkingi.faroesoccer.com Í 2014 gjørdi hann sáttmála við norska felagið Levanger FK, ið spælir í 1. deild í Noregi. 

Síðst í januar 2016 fór hann til Rumenia fyri samráðast um sáttmála við felagið Dinamo București.in.fo - Landsliðsspælari til stórfelag í Rumenia , skrivað hevur Tróndur Arge 30. januar 2016. Sáttmalin varð undirskrivaður 1. februar 2016 og var fyri 1,5 ár. Kaj Leo gjørdist harvið fyrsti føroyingur, ið hevur spælt yrkisfótbólt í Rumenia.
 Hann spældi sín fyrsta dyst fyri Dinamo Bukarest 14. februar 2016 í einum 1-0 sigri móti FC Botosani. Hann varð skiftur inn eftir 56 minuttir.

 Keldur 

Bólkur:Víkinga leikarar
Bólkur:Føroyskir fótbóltsspælarar
Bólkur:Føroyskir landsliðsleikarar
Bólkur:Føðingar í 1991